Foto: Kevin Lim/The Straits Times via Reuters AQSh prezidenti Donald Tramp Janubiy Koreya prezidenti Mun Chje In bilan uchrashuvda Shimoliy Koreya rahbari Kim Chen In haqida ijobiy fikrlar bildirgan. Bu haqda Reuters xabar qilmoqda. Avvalroq, Tramp Kim Chen In bilan ikkinchi uchrashuvi o‘tkazilishi haqida e’lon qilgandi. Uning va’da berishicha, Qo‘shma Shtatlar va Shimoliy Koreyaning yangi sammiti haqidagi ma’lumot «tez orada» e’lon qilinadi. «Koreya Mehnat partiyasi raisi Kim [Chen In], ochiq aytadigan bo‘lsam, juda ochiq va ajoyib insondir», - deya ma’lum qilgan Tramp. Shuningdek, uning ta’kidlashicha, fikricha, Kim Chen In KXDRda «nimadir sodir bo‘lishini istaydi». Eslatib o‘tamiz, avvalroq BMT AQSh va KXDR muzokaralaridagi o‘z o‘rnini belgilab olgandi.